Kjetil Mjøsund

Kjetil Mjøsund (født 1967) er en norsk offentlig tjenestemann.

Han er opprinnelig utdannet fra Politihøgskolen og begynte sin karriere i politi- og lensmannsetaten. Han har senere studert økonomi og ledelse. Han har en mastergrad fra Copenhagen Business School.

Mjøsund arbeidet i 1990-årene ved Namdal politikammer, samtidig som han var kommunepolitiker for Arbeiderpartiet i Namsos. Fra 2000 til 2001 var han politisk rådgiver for justisminister Hanne Harlem i den første Stoltenberg-regjeringen.

Mjøsund var lensmann i Oppdal lensmannsdistrikt fra 2001 til 2002, politiinspektør i Politidirektoratet fra 2002 til 2004 og lensmann i Stjørdal lensmannsdistrikt fra 2004 til 2009. I 2009 vikarierte han som politisk rådgiver for justisminister Knut Storberget. Mjøsund gikk så tilbake til Politidirektoratet, hvor han i 2011 ble sjef for etatledelsesseksjonen.

Fra 2014 til 2015 var han eierskapssjef i Trondheim kommune fra 2014 til 2015 og rådmann/kommunedirektør i Klæbu kommune fra 2015 til sammenslåingen med Trondheim i 2020. Fra 2020 til 2020 var han avdelingsdirektør for campusservice (driftssjef) ved NTNU i Trondheim, og fra 2021 til 2024 kommunedirektør i Indre Fosen kommune.

 Referanser 

Kategori:Rådmenn
Kategori:Lensmenn
Kategori:Politiske rådgivere fra Arbeiderpartiet
Kategori:Ap-politikere i Nord-Trøndelag
Kategori:Lokalpolitikere i Namsos
Kategori:Personer fra Namsos kommune